ลุยต่อเนื่อง
ค่ายโตโยต้ามอเตอร์ประเทศไทย เจ้าพ่อตลาดรถยนต์บ้านเรา ยังคงเดินหน้ารุกเข้มไม่มีแตะเบรก,ล่าสุด ได้เขย่าตลาดรถยนต์นั่งอเนกประสงค์ขนาดคอมแพกต์ ด้วยการเปิดตัวอาวุธใหม่ หวังดันยอดขายตลาดนี้ให้บะละฮึ่มยิ่งขึ้น,นั่นคือ โตโยต้า เซียนต้า รุ่นปรับปรุงใหม่,ชูจุดขาย เต็มที่ในทุกความคุ้มค่า เติมเต็มชีวิตในทุกไลฟ์สไตล์,สำหรับโตโยต้า เซียนต้า รุ่นปรับปรุงใหม่ เป็นรถยนต์นั่งอเนกประสงค์ 5 ประตู 7 ที่นั่ง ประเภทคอมแพกต์ ถูกรังสรรค์มาเพื่อตอบรับกับไลฟ์สไตล์การใช้งานที่หลากหลายได้มากกว่าใคร,ได้รับการปรับปรุงใหม่ภายใต้แนวคิด คลิก ให้ชีวิตสุดชิค ให้มีความทันสมัย (Chic) และง่ายต่อการใช้งานแค่เพียงสัมผัส (Click),ดีไซน์ภายนอกปรับเปลี่ยนให้ดูพรีเมียม โดดเด่นสะดุดตาด้วยกระจังหน้าและกันชนด้านหน้า พร้อมสีใหม่ Citrus Mica Metallic ไฟหน้าโปรเจกเตอร์ Bi–Beam LED ส่องสว่างเพิ่มความมั่นใจทุกการขับขี่,ส่วนภายในห้องโดยสารดีไซน์สปอร์ต ทันสมัย กว้างขวาง,ตอบโจทย์ทุกการใช้งานด้วยการปรับเปลี่ยนตำแหน่งเบาะนั่งด้านหลังเพื่อบรรทุกสัมภาระได้หลายรูปแบบ แผงข้างประตูออกแบบใหม่ เรียบหรู ดูดี ระบบหมุนเวียนอากาศสำหรับผู้โดยสารแถวหลัง,เบาะที่นั่งปรับเปลี่ยนได้ พร้อมพับแบบแบนราบ โดยเบาะพับง่ายแค่เพียงสัมผัส เพิ่มพื้นที่เต็มพิกัด ตอบรับทุกไลฟ์สไตล์การใช้งานที่หลากหลาย,ระบบสตาร์ต (Push Start) และระบบเปิดประตูอัจฉริยะ (Smart Entry) สตาร์ตเครื่องยนต์เพียงปลายนิ้วสัมผัส และควบคุม,สะดวกสบายกว่าใครด้วยประตูข้างสไลด์อัตโนมัติ ทั้งประตูข้างซ้าย-ขวา ง่ายต่อการใช้งานด้วยการสั่งงานจากสวิตช์บริเวณคนขับ และรีโมตคอนโทรล พร้อมระบบช่วยปิดประตูแบบไฟฟ้า,ที่วางของและช่องเก็บของสำหรับผู้โดยสารทุกแถว จัดแบ่งเป็นสัดส่วนเพื่อการจัดเก็บที่ง่ายขึ้น,พร้อมอุปกรณ์อำนวยความสะดวกและฟังก์ชันความปลอดภัยขั้นสูงสุด ด้วยกล้องมองภาพรอบทิศทาง 360 องศา และกล้องบันทึกภาพหน้าและหลังรถ เห็นพื้นที่แม้ในมุมอับสายตาผ่านกล้อง 4 จุดรอบคัน จับภาพขณะเคลื่อนไหวจริง ช่วยเพิ่มความมั่นใจในทุกการเดินทาง,กล้องมองหลังยังมาพร้อมสัญญาณเตือนกะระยะท้ายรถ ช่วยให้ถอยจอดได้ง่ายดาย,จอสัมผัสขนาด 6.8 นิ้วใหม่ พร้อมฟังก์ชัน T-Link เชื่อมต่อแอปพลิเคชันนำทาง และฟังเพลงออนไลน์ชั้นนำสัมผัสความบันเทิง,สมรรถนะการขับขี่คล่องตัว ประหยัดน้ำมัน ระบบมาตรฐานความปลอดภัยระดับโลกที่สมบูรณ์แบบ,โตโยต้า เซียนต้า รุ่นปรับปรุงใหม่ มี 2 รุ่น ซึ่งล้วนแต่ใช้ระบบเกียร์ออโตเมติก มี 4 สี (รวม 1 สีใหม่),สนนราคารุ่น 1.5 G 765,000 บาท และรุ่น 1.5 V 875,000 บาท,น่าเร้าใจสุดๆ,อัลคาโปน,motorwars@thairath.co.th
โตโยต้า เซียนต้า รุ่นปรับปรุงใหม่ เป็นรถยนต์นั่งอเนกประสงค์ 5 ประตู 7 ที่นั่ง ประเภทคอมแพกต์ ถูกรังสรรค์มาเพื่อตอบรับกับไลฟ์สไตล์การใช้งานที่หลากหลายได้มากกว่าใคร 
โตโยต้า เซียนต้า,โตโยต้า,TOYOTA,มอเตอร์วอร์ส,อัลคาโปน